alibayram/wikipedia-40-langs huggingface dataset:
اليمن

الجمهوريه اليمنيه بلد عربيه اسياويه بتطل على البحر الاحمر، بحر العرب عاصمتها صنعاء و نظام الحكم فيها جمهورى.

جغرافيا 
اليمن موجود جنوب غرب شبه الجزيره العربيه فى غرب آسيا, تبلغ مساحتها حوالى 555,000 كيلومتر مربع , و عدد سكانها 26,687,000 انسان حسب الاسقاط السكانى لسنة 2015, بيحد اليمن من الشمال المملكه العربيه السعوديه و من الشرق سلطنة عمان, ليها ساحل جنوبىعلى بحر العرب و ساحل غربى على البحر الاحمر, فيها اكتر من ميتين جزيره فى البحر الاحمر و بحر العرب اكبرها جزيرة سقطرى و حنيش, و هيا من البلادان العربيه المتوسطه الدخل و غنية جدا بالموارد البترول و الغاز و الذهب و غيره من الموارد الطبيعى.

اللغات 
اللغه الرسميه الوحيده هى العربى القياسى الحديث. اللغه اليمنى هى اللغه العربيه ليها كزا لهجه. المميز فى لهجة تيهامة إنهم بينطقو الحرف ج زى ما بيتنطق فى اللغه المصرى الحديثه و فيه لهجات تانيه بتنطقه قريب جدا او زى نطق العربى الكلاسيكى ( او ). اليمن هى من المناشئ الاساسيه بتاعة عيلة اللغات الساميّه الجنوبيه, اللى بتضم لغات منفصله عن العربى بتاعة مملكة سبأ القديمه. السلالات اليمنيه الحديثه مرتبطين باللغات الساميه. ليها حضارات عريقه على اى حال, فيه بس بواقى قليله من اللغات دى لسه موجود فى اليمن الحديثه, بشل أساسى على جزيرة سقطرَى جزيره من اغرب و أندر لجزر حول العالم  و على التلال الورّانيّه بتاعة منطقة ساحل حضرموت. اللغات العربى الجنوبيه الحديثه هناكً قبيله المهره مقسمه بين عمان واليمن والسعوديه اللى بيتكلموها فى اليمن بتشمل الMehri, بـ 70,643 واحد, الSoqotri, بتقدير 43,000 واحد فى ارخبيل سقرطى (تعداد 2004) و 67,000 فى العالم, Bathari (بتقدير كامل 200 واحد بس), و لغة Hobyót.

اللغه الاجنبيه بتتدرس فى المدارس العامه من سنه 7 و بعد كده, "التعليم العام مستواه متوسط مش ضعيف" لكن المدارس الخاصه اللى بتستعمل نظام بريطانى او أمريكانى بتدرس إنجليزى و بتنتج ناس بيتكلمو إنجليزى كويس, بس العربى هو اللغه السايده فى التواصل. عدد اللى بيتكلمو إنجليزى فى اليمن قليل بالمقارنه مع دول تانيه فى جامعة الدول العربيه زى مصر, لبنان.

فيه عدد ملحوظ بيتكلمو روسى, نشئو من الجواز بين اليمنيين و الروسيين اللى ظهر بشكل أساسى فى ال1970-ات و ال1980-ات. فيه عدد صغير من طايفه بتتكلم ڤييتنامى موجوده فى العاصمه صنعاء, نشئو من المهاجريين اللى جم لليمن المغتربين من ڤييتنام بعد حرب ڤييتنام فى ال1970-ات.

لينكات برانيه

مصادر 

 
ى
دول اسلاميه
ى
ى
اريستقراطيه

الاريستقراطيه ( Aristocracy) هى نظام حكم بعتمد على حكم مجموعه صغيره من الناس عندها فلوس و نفوذ و بتحكم و بتتوارث الحكم و محدش غيرهم ممكن يحكم و طبقه تانيه عددها اكبر بتتكون من بقيه الشعب مش بتحكم و هما اللى بيشتغلوا و بيزرعوا.

مصطلحات سياسيه
فلسفه سياسيه
اقصى اليمين

اقصى اليمين او اليمين المتطرف مصطلح سياسى بيتقال على تيارات و احزاب سياسيه و اللى عندهم ايديولوجيا بتتصنف فى السياسه كاقصى اليمين زى انظمه حكم ثيوقراطيه و الديكتاتورى اللى بيسطير على الحكم لوحده و بيعتمد على تخويف الشعب و المعارضين ليه بالسجن او بالقتل او باشكال تانيه. اقصى اليمين برضه بيتصنف فيه الاحزاب او الحركات اللى مبديين على اساس دينى. و دايما بتستخدم كلام زى التصدى ل...او منع افكار تخالف...حماية المجتمع من.... وكلام بالمنظر دا. بس التيارات اقصى اليمين , عكس تيارات اليمين , بتبقى متطرفه بزياده و بترفض اى فكره عكس افكارهم و توصل لحد تكفير اللى مش متفق معاه ( لو تيارات دينيه متطرفه) او الاعدام و التعذيب و النفى ( لو زى الدول و الاحزاب الديكتاتوريه)

اقصى اليمين و اقصى اليسار 

بعد ما اتحكم اقصى اليمين فى سياسه الدول او الحكام, ظهرت كرد فعل على الافكار دى تيارات اقصى اليسار و تيارات يساريه اللى بتدعى لحرية التعبير والرأى و ان كل الناس متساويين بعكس الاحزاب اليمينيه بتنادى بفرض سيطره و تمكين جهة او شخص او فكره معينه على نظام الحكم والمجتمع. الثوره الفرنسيه بكل احداثها بتعتبر من ردود الفعل على زهق الناس و تعبهم من افكار اقصى اليمين اللى بتتسلط على افكارهم وحياتهم.د.بغداد

جماعات بتتصنف على اقصى اليمين 

 الوهابيه
 كل الجماعات و الاحزاب المتطرفه دينيا
 التيارات الرجعيه
 فاشيه
 نازيه
 الاحزاب و الدول الديكتاتوريه اللى بتمنع حرية التعبير

مصطلحات سياسيه
سياسه
فلسفه سياسيه
تكريت

تكريت او تيكريت هى مدينه عراقيه فى محافظة صلاح الدين ، على الضفه الغربيه بتاعة نهر دجله و على بعد 140 كم شمال غرب العاصمه بغداد.فى القرن العاشر كان فى قلعه متحصنه فى تكريت و دير كبير للمسيحيين العراقيين و كانت صناعة الاقمشه الصوف من اهم مصادر غناها و ثروتها.من اشهر اللى اتولدو فيها ، السلطان صلاح الدين الأيوبي سنه 1137، مؤسس الدوله الايوبيه. اتدمرت المدينه بشكل كامل فى القرن الاربعتاشر بسب غزو تيمورلنك ليها و اتحولت لقريه صغيره و تنتها على الحال دا لحد القرن العشرين لما ابتدت تزدهر من تانى.تكريت انهارده مشهوره بانها المكان اللى اتولد فيه الرئيس العراقى اللى فات صدام حسين (سنه 1937).تكريت كانت اخر مدينه عراقيه كبيره تقع فى ايد قوات التحالف اثناء غزوها للعراق سنه 2003.عدد السكان (تقديرات 2003) 30,600 واحد.

لنكات برانيه

مصادر 

مدن العراق
الدوله الايوبيه
فريدة فهمى

فريده حسن فهمى شهرتها فريده فهمى رقاصه فولكلوريه و ممثله مصريه مولوده ف القاهره ف 29  يونيه 1940
 أبوها المهندس حسن فهمى كان استاذ فى كلية الهندسه
 اتخرجت من كلية الاداب
 أسست فرقة رضا مع جوزها على رضا و اخوه محمود رضا
 واخده دكتوراه من الولايات المتحده فى الرقص الفولكلورى

فيلموجرافيا 
 أسياد و عبيد (1978) ...سعاد
 غرام فى الكرنك (1967)
 اجازة نص السنه (1962)
 جميله (1960)
 الاخ الكبير (1958)
 اسماعيل ياسين بوليس حربى (1958)

مصادر

 السينما.كوم
https://elcinema.com/person/1034715

مواليد 1940
رقاصات مصريات
رقاصات فنون شعبيه مصريات
ممثلات مصريات
فرقة رضا
على رضا

على رضا رقاص إيقاع استعراضى و ممثل و مخرج مصرى مولود فى القاهره فى 17 يوليو 1924 مات فى 26 ابريل 1994.
 
 ابتدا هاوى للرقص الإيقاعى
 هو الاخ الكبير للفنان الراحل محمود رضا
 إشتغل فى افلام كتيره
 كون فرقة رضا للفنون الشعبيه سنة 1959 اللى اعتمدت علا استعراضات الرقص الشعبى
 صمم رقصات مشهوره زى فدادين خمسه خمس فدادين و الاقصر بلدنا
 أخرج للسينما افلام منها اجازة نص السنه ، غرام فى الكرنك ، حرامى الورقه ، حياتى عذاب، أسياد و عبيد ، قضيه عم احمد
 اتجوز الفنانه  فريده فهمى
 عم الممثله شيرين رضا

فيلموجرافيا 

اخراج

 قضية عم احمد (1985)
 أسياد و عبيد (1978)
 آه يا ليل يا زمن (1977)
 يارب توبه (1975)
 البنات لازم تتجوز (1973)
 حرامى الورقه (1970)
 غرام فى الكرنك (1967)
 اجازة نص السنه (1962)
 نداء العشاق (1960)
 لواحظ (1957)
 ربيع الحب (1956)
 قلوب حائره (1956)
  
تأليف
    
 قضية عم احمد (1985)
 الستات ميعرفوش يكدبو (1954)
   
تمثيل

 انا حره (1959)
 اسماعيل ياسين بوليس حربى (1958)
 الله معنا (1955)
 سماعة التليفون (1951)
 افراح (1950)
 جواهر (1949)
 يحيا الفن (1948)
 نساء فى حياتى (1957)
 نور عيونى (1954)

مصادر
 

مخرجين مصريين
ممثلين مصريين
رقاصين مصريين
فرقة رضا
فرقة رضا

فرقة رضا فرقه استعراضيه مصريه اسسها على رضا و اخوه محمود رضا سنة 1959 و تعتبر اول فرقه مصريه خاصه للفنون الشعبيه اعتمدت علا استعراضات الرقص الشعبى

اشهر رقصات فرقه رضا

 حرامى القفه
 بياع العرقسوس
 المراكبى
 الشمعدان
 العصايه
 خمس فدادين
 علا نور العين : رقصه ع الاغنيه
 العتبه جزاز : رقصه ع الاغنيه
 مانتاش خيالى يا ولا : رقصه ع الاغنيه
 بطل الثوره : رقصه ع الاغنيه
 الشاويش عطيه
 زينة البدو
 بنت اسكندرانيه
 حريم جوز الاربعه
 عايزين ناكل هم هم هم : فيلم اجازة نص السنه
 رقصه نوبيه : فيلم غرام فى الكرنك و منفرده
 البنت بيضا : فيلم غرام فى الكرنك و منفرده
 عليك الهمه : فيلم غرام فى الكرنك
 حتشبسوت : فيلم غرام فى الكرنك
 لوكسور بلدنا : فيلم غرام فى الكرنك
 رقصة الكرومبه : فيلم غرام فى الكرنك و منفرده

اشهر رقاصين الفرقه 

 محمود رضا
 فريده فهمى
 الجداوى رمضان
 محمد حسام الدين
 حسن عفيفى
 حسن السبكى
 نبيل مبروك
 سميره تيسير
 هدى عبد العزيز
 هيلين سمولينز
 ايهاب احمد حسن
 عصام زكريا
 محمد ابو الفتح
 امتياز رشدى

أهم مغنيين الفرقه 

 كارم محمود
 شهرزاد
 محمد العزبى
 فايد محمد فايد
 عمر فتحى
 محمد رؤوف
 عادل فايد
 فؤاد عبد المجيد
 مصطفى سامى
 خالد عبد الحليم

فيلموجرافيا
تمثيل (6)

اسياد وعبيد  . 1978 - فيلم

حرامى الورقه  . 1970 - فيلم . رقص

غرام فى الكرنك  . 1967 - فيلم . رقص و غنا و تمثيل

اجازة نص السنه  . 1962 - فيلم . رقص  و غنا و تمثيل .

المراهق الكبير  . 1961 - فيلم

وا اسلاماه   . 1961 - فيلم . رقص

الرجل التانى . 1959  - فيلم

لينكات برانيه
 يوتيوب فدادين خمسه
https://m.youtube.com/watch?v=_WsOPFsaHxI

مصادر
 السينما.كوم
https://elcinema.com/person/1098858/

فرقة رضا
فن مصرى
فولكلور مصرى
رقص شعبى
النازيين الجداد

النازيين الجداد هى حركة عنصريه متطرفه سياسيه بتتبع الايديولوجيه النازيه. موجوده فى الدول اللى اغلب سكانها بيبقوا بيض البشره خصوصا فى امريكا. بيعتروا ان البيض هما احسن عرق فى الدنيا و كل الاعراق التانيه درجة تانيه و تالته وكمان بيتعاملوا مع غير البيض بعنصريه على اساس انهم حيغيروا النظام الاجتماعى للبلد اكمنهم بيعتقدوا ان المهاجريين اللى جايين عندهم و التنوع العرقى حايسبب انقراض البيض فلازم التعامل مع غير البيض بالمنظر دا. صحيح أن النازيين لديهم عنصريه لعرق الأبيض وقد يكون هذا كذب أو صحيح من أجل دول الحلفاء يجندون الأفارقة وآسييون والخ من أجل هكذا ومن أجل مصالحة اليهود الكلاب

فى المانيا 

افكار النازيه اصلا ظهرت فى المانيا على ايد هيتلر, فى مجموعات سياسيه منها الحزب الوطنى الاشتراكى اللى افكاره نازيه بيحرض على معاداة المهاجرين و انهم لازم يترحلوا من المانيا.

فى امريكا 

افكار ال تفرقه عنصريه موجوده فى امريكا من زمان و كانت هى المسيطره لحد الستنات , وقف ضدها عدد كبير من الزعماء الأفرو-أميريكان زى مارتن لوثر كينج و مالكوم اكس. بعد 11/9 انضم المسلمين للسته بتاعة المتطرفين دول مع السود و غيرهم من الاقليات والمهاجرين. من اشهر الحركات دى كو كلوكس كلان اختصارها ك.ك.ك KKK.

نازيه
تطرف
منظمات عنصريه
ممتاز محل

الملكه ممتاز محل مراه ملك الهند شاه جهان, اتجوزته فى عهد ابوه نور جهان و هى عندها عشرين سنه. خلفت للملك اربع ولاد و تلات بنات. بيتقال عليها انها كانت من احلى الستات اللى فى الهند و هى شيعية و أبوها عبد الحسن اصف خان. ماتت فى سنة 1040 هـ و اتدفنت فى مدينه زبن اباد بس اتنقل جسمها بعد ست اشهر لتاج محل اللى بناه ليها جوزها الملك اللى كان بيحبها حب غير عادى و اللى اتدفن فيه جانبها بعد ما مات.

مصادر 

مواليد 1593
وفيات 1631
مسلمين هنود
تعطيل الطيران بعد انفجار بركان ايافياتلايوكوتل سنة 2010

تعطيل الطيران بعد انفجار بركان ايافياتلايوكوتل سنة 2010 ابتدا بسبب انفجار بركان ايافياتلايوكوتل فى ايسلاندا يوم 14 ابريل سنة 2010 و هو اكبر تعطيل للطيران من ساعة الحرب العالميه التانيه,
و اتسبب فى مشاكل لملايين من المسافرين,
بسبب الخوف من ان رماد البركان ييتكون من مزيج من الصخور الصغيرة المسحوقة و الإزاز و ممكن يسد مدخل الهوا فى محركات الطيارات و ممكن يتسبب فى خدش إزاز و معادن جسم الطياره وتآكلها.
وده خللا اجزاء واسعة من المجال الجوى الأوروبى تتقفل قدام حركة المرور الجوى,
واتلغت الرحلات من و لمطارات كتير.

فى الساعة 20:00 بالتوقيت العالمى يوم 16 ابريل سحابة الرماد وصلت لكازاخستان يوم 17 ابريل 2010 بركان ايافياتلايوكوتل استمر فى حالة ثوران مستمرة لكن انفجارات اقل؛ عمود تراب البركان ارتفع ل 5 كيلومتر (3 ميل) بدل من 13 كيلومتر (8 ميل). التوقعات ان عمود سحابة الرماد هاتستمر على الاقل لحد 21 ابريل.

التاثير الاقتصادى 

التاثير الاقتصادى مش بس بسبب سسفر الركاب لكن كمان الشحن الجوى و نقل البضاىع, قطاع السفر الجوي خسر كل يوم 250 مليون دولار بسبب توقف الطيران من اغلب دول اوروبا. و اتحاد النقل الجوى الدولى (اياتا) قدر ان صناعة الطيران فى العالم هاتخسر 148 مليون يورو (200 مليون دولار أمريكانى - 130 مليون جنيه استرلينى) فى اليوم.
شركه زى مصر للطيران بتتخسر قريب من 2 مليون جنيه مصرى (اكتر من 360 الف دولار) فى اليوم.

البلاد المتضرره 

بلاد اوروبا اللى مطارتها اتقفلت فنلندا، النمسا، بلجيكا، جمهورية التشيك، دنمارك، استونيا، جزر فارو، المانيا، المجر، ايرلندا، لاتفيا، لوكسمبورج، نيديرلاند، بولندا، رومانيا، سلوفاكيا، سلوفينيا، سويسرا، المملكة المتحدة. المدهش ان مطارات ايسلاندا ماتقفلتش معظم الاحيان.

مصادر 

احداث 2010
ايافياتلايوكوتل

ايافياتلايوكوتل ( Eyjafjallajökull,  ) جزيرة جبل جليديه واحدة من أصغر كتل الجليد فى ايسلاندا, مساحة ايافياتلايوكوتل حوالى 100 كيلومتر2 (39 ميل2).

تعطيل الطيران بعد انفجار بركان ايافياتلايوكوتل سنة 2010 ابتدا بسبب انفجار بركان ايافياتلايوكوتل فى ايسلاندا يوم 14 ابريل سنة 2010 و هو اكبر تعطيل للطيران من ساعة الحرب العالميه التانيه و اتسبب فى مشاكل لملايين من المسافرين بسبب الخوف من ان رماد البركان ييتكون من مزيج من الصخور الصغيرة المسحوقة و الإزاز و ممكن يسد مدخل الهوا فى محركات الطيارات و ممكن يتسبب فى خدش إزاز و معادن جسم الطياره وتآكلها.

مصادر 

ايسلاندا
فساد سياسى

الفساد السياسى بمعناه الاوسع بيتعرف انه إساءة لاستخدام السلطه العامه (الحكوميه) لتحقيق اهداف غير مشروعه و غالبا بتكون عشان تحقيق المصالح الشخصيه وبس. كل انواع النظم السياسيه و الحكومات ممكن تتعرض لفساد سياسى بس النظم الديموقراطيه اللى الشعب ممكن يتحكم فى مين يحكم فرص الفساد فيها اقل عشان المسؤلين بيتحاسبوا و ممكن يتعزلوا من منصبهم و لحد ممكن يتسجنوا. الفساد السياسى ليها انواع كتيره اشهرها محسوبيه و الرشوه و ممارسة النفوذ و الواسطه, وجود الفساد السياسى بيشجع النشاطات الاجراميه.

الظروف اللى بتشجع الفساد 
 ان البنيه التحتيه للحكومه  مش ذات كفائة
 ان السلطه تكون فى ايدي اناس  مش مهتمة او لا يعرفون تولي المسؤليه او لهم مصالح متضاربه مع مصالح الشعب
 انه مافيش ديموقراطيه او ديموقراطيه شكلية تنفذها الحكومه لانها لا تهتم بشؤن الدولة.
قله المعلومات هيا بتنقسم لتلات اجزاء
 مافيش شافافيه فى المعلومات اللى توصل لصناع القرار فى الحكومه (حرية الملعومات)
 احتقار او اهمال كلام الصحافه او الشعب او المعارضه عن وجود فساد و فاسديين و المكابره و عدم سمع الاتهامات او دخليق فيها
 ضعف المساءلة و قله نفوذ و عدم الاهتمام بتقارير الرقابه الاداريه و الماليه.

فرص بتشجع على الفساد 
 عمليات استثمار كبيرة للاموال العامه
 قله مرتابات الموظفيين الحكوميين
 غلاء الاسعار فى البلد مع فضل المرتابات قل بعديه و غير كافيه للمواطنين
 تفضيل صناع القرار السياسى و المسؤلين على تعيين اقاربهم و اصحابهم الغير مستحقين بها
 احتقار اى شخص او جهة من خارج شبكة علاقات و معارف صناع القرار او المسؤليين.
 ان يكون اغلب الشعب جاهل بامورهم او انه يظن انه لا فائده وان الوضع الحاصل سيفرض ولن يتغير
العجز القانونى و بيتجزء لدول :
 ضعف سلطة القانون
 ضعف المهن القانونيه
 نفوذ الفاسدين على القضاء
 تزوير الانتخابات السياسيه او انها غير موجوده
 قله او ان مافيش نفوذ كافيه للرقابه الاداريه و الماليه من اجل منه الرشاوى و تمسك و تحاكم الفاسديين

مصطلحات سياسيه
سياسه
فلسفه سياسيه
كوبرى قصر النيل

كوبرى قصر النيل كوبرى قدام ميدان التحرير فى القاهره .الكوبرى بيتميز بتماثيل اربع سباع معموله من البرونز. بدأ بنا الكوبرى فى سنة 1869 فى عهد الخديوى اسماعيل اللى اتلقب ب " ابو السباع ". بعد ما امر فى سنة 1865 الكوبرى بقى بيوصل بين القاهرة و الجيزه و اتكلف 113 الف و 850 جنيه مصرى وقامت شركه فرنسيه ببناء الكوبرى , وخلص فى نص سنة 1871 بطول (406 متر ) و عرض (10,5 متر) منها (2,5 متر) للرصيفين الجانبيين وطريق بعرض (8 متر). اتسمى بالاسم دا عشان كان فيه قصر كبير على النيل بناه محمد على باشا جنب النيل لبنته زينب و لما مسك سعيد باشا الحكم هد القصر و اتبنى مكانه ثكنه للجيش ,و بعدين احتلها الانجليز و بعد الجلاء اتهدت الثكنه و اتبنت جامعة الدول العربيه و فندق النيل هيلتون , بس فى عهد الملك فؤاد الاول غير اسم الكوبرى لكوبرى الخديوى اسماعيل و جدده عشان يخلد اسم جده, بعد الثوره رجع اسم الكوبرى زى ماكان.

شوف 
كبارى مصر

آثار القاهرة
قصر النيل
القاهره
ميدان التحرير

ميدان التحرير، اكبر ميادين القاهرة فى مصر، اتسمي فى الاول ميدان الاسماعيلية، نسبة للخديوي اسماعيل، و بعدين اتغير اسمه لميدان التحرير. الميدان اتصمم زى ميدان شارل ديجول Place Charles de Gaulle. ميدان التحرير فيه المتحف المصرى و الجامعه الامريكيه فى القاهره و مجمع المصالح الحكوميه المعروف بمجمع التحرير و مقر جامعة الدول العربيه. بيعتبر من اهم ميادين القاهرة. اشتهر الميدان شهره عالميه بعد أحداث ثورة 25 يناير 2011 و تجمع الثايرين فيه.

معالم الميدان 

 المتحف المصرى.
 الجامعه الامريكيه بالقاهره.
 مجمع المصالح الحكومية المعروف بمجمع التحرير، واللي قام بتصميمه د.م محمد كمال اسماعيل.
 مقر جامعة الدول العربية.
 القصر القديم لوزارة الخارجية المصرية.
 فندق النيل و فندق نايل ريتز كارلتون.
 جامع عمر مكرم.
 جراج عمر مكرم (المكون من اربع طوابق تحت الارض ويتكون سطحه من جنينة عامة يتوسطها تمثال عمر مكرم).
 فيه بالميدان  واحده من اكبر محطات مترو القاهرة الكبرى هيا محطة السادات اللى تضم الخط الاول والتانى معا.
 كنيسة قصر الدوباره الانجيليه

شوارع تتفرع من ميدان التحرير 

 شارع البستان الاى فيه أهم مراكز التسوق فى وسط القاهره و الكتير من البنوك ومؤسسات الدولة زى وكالة انباء الشرق الأوسط اللى فى تفرع شارع هدى شعراوى المتفرع من شارع البستان.
 شارع محمد محمود بسيونى.
 شارع طلعت حرب.
 شارع التحرير.
 شارع الفلكى.
 شارع القصر العينى (واللي بيضم مقر لتسع وزارات مصرية ويضم مجلسي الشعب والشورى).
 ميدان طلعت حرب.
 ميدان عبد المنعم رياض.
 ميدان محمد فريد.
 شارع شامبليون.
 شارع قصر النيل.

شوف 
ميادين القاهره

ميادين القاهرة
يوهان باير

يوهان باير (بالالمانى:Johann Bayer)(اتولد: 1572 فى رين بافاريا المانيا - مات: 7 مارس 1625 فى اوجسبورج) كان عالم فلك و فقيه قانونى و محامى المانى.اشتهر باير بسبب كتابه اطلس النجوم او اورانوميتريا اللى حط فيه نظام جديد للتعرف على كل النجوم اللى موجوده فى السما و بيشوفها الواحد بعنيه المجرده من غير تيليسكوبات.

حياته 
دخل يوهان جامعة اينجولشتات فى المانيا سنة 1592 عشان يدرس فلسفه و سافر بعد ما خلص الجامعه لمدينة اوجسبورج و ابتدا حياته العمليه كمحامى.ابتدا يهتم باير بالاكتشافات العلميه الكتيره فى علم الفلك اللى حصلت ايامه و زاد الاهتمام دا لحد ما نشر كتاب سماه اطلس النجوم (اورانوميتريا).

الانجازات 
قبل ما باير ما يطلع كتابه، كانت خرايط النجوم بتترسم معتمده على كاتالوج بطليموس اللى كان غامض و مش كامل.باير طور الكاتالوج دا اللى كان بيتكون من 48 مجموعه نجميه و ضاف ليهم اتناشر مجموعه جديده اكتشفوهم الفلكيين فى نص الكوره الجنوبى.من انجازاته التانيه انه ادا لكل نجمه فى المجموعه حرف من الحروف اليونانيه الاربعه و عشرين عشان يسهل تحديد مكانها و اعتمد فى الترقيم دا على الابحاث اللى نشرها تيخو براهى بخصوص اوضاع النجوم و ترتيبهم جوه المجموعات.بالنسبه للمجموعات النجميه اللى كان عدد نجومها بيزيد على الاربعه و عشرين جرف يونانى، باير كمل الترقيم بتاعه باستخدام الحروف اللاتنيى.نظام التسميه و الترقيم دا اللى حطه باير لسه مستعمل لحد انهارده و اتوسع العلما فى استخدامه لاكتر من 1,300 نجمه معروفه فى الكون.
تكريما لجهوده العلميه سما العلما واحده من الفوهات (Craters) اللى على سطح القمر على اسمه (فوهة باير-Bayer's Crater).

لينكات خارجيه 
 اورانوميتريا-بالانجليزى- 

مواليد 1572
وفيات 1625
فلكيين المان
محامين المان
سيد الملاح

سيد الملاح (14 يوليه 1937 - 15 يناير 2005) مونولوجست مصري دمه خفيف ابتدا فى الستينات وظهر نجمه فى السبيعينات من القرن العشرين
حافظ على وظيفته لغاية ماوصل لمنصب وكيل وزارة التربية والتعليم

 ظهر فى شوية افلام واعمال فنية واسكتشات
 شارك فى حفلات «أضواء المدينة» و «ليالي التلفزيون».
 اتشهر بتقليد الفنانين بطريقته الكوميديه

من اشهر اعماله 
 مونولوجات العتبة جزاز والسلم نايلو - أبريق الشاي (للاطفال)

اسكتشات 
 «السمسمية» مع الفنانة سناء جميل
 «سيد وحرمه فى رمضان»

فيلموجرافيا 
 غازية من سنباط (1967)
 إضراب الشحاتين

وفاته 
توفي سيد الملاح يوم 15 يناير 2005 فى مستشفى القصر العينى فى القاهره عن عمر 67 سنه

ممثلين مصريين
كوميديانيين مصريين
بورسعيديه
فرنسا فيشى

فرنسا فيشى واسمها الرسمى الدولة الفرنسية (). كانت دولة دمية لالمانيا النازيه فضلت ما بين يولو 1940 وسبتمبر 1944، و مسكت الحكم بعد الجمهوريه الفرنسيه التالته بعد ما المانيا النازيه فى الحرب العالميه التانيه هجمت واحتلت جزء من فرنسا واعلنت قيامها بعد هدنه بين فرنسا و المانيا النازيه و اتشكلت حكومه بقياده المارشال فيليب بيتان ،الجمعية الوطنية الفرنسية انتخب الحكومه دى فى يوم 10 يوليو 1940 وادى للمراشل فيليب بيتان صلاحيات كتيره مبالغ فيها و بقى حكم زى ديكتاتورى كدا, ودا كان برضى المانيا النازيه دا خلى فرنساويين كتير يرفضوا الحكومه و يكونوا حركات مقاومه للالمان و ضد حكومة فيشى و علموا حكومة فرنسا الحرة , وبكدا بقى لفرنسا حكومتين فى نفس الوقت.

السياسة العامه 

فضلت حكومة اربع سنين من غير ما تغير الدستور و كانت سياسيتها بتتغير مع تغيرات الحرب و ماكنتش سياسه ثابته او واضحه. فى 13 ديمسبر 1940 طلع بيير لافال من السلطه بعد ما حصلت مؤامره عليه و مسك منصب رئيس الوزاره بعده بيير ايتيان فلاندين. بدلت كومه فرنسا فيشى شعار الجمهوريه الفرنسيه من ايام الثوره الفرنسيه من ) "حرية . مساواة . أخوة" بشعار جديد : "العمل . العيلة . الوطن" ,دا زود كره الفرنساويين لحكومه فيشى كمان, وسمت الايديولوجيا اللى ماشيا عليها بالثوره الوطنيه

الانهيار 

فى 18 ابريل من سنة 1942 رجع لافال للسلطه تانى بعد ما قدر يقنع الالمان انه حيساعدهم و يتعاون معاهم اكتر من المسؤليين فى حكومة فيشى. فى الفتره دى كانت المانيا النازيه مشغوله بحروبها الدمويه مع الاتحاد السوفيتى و امريكا و مش فاضين لمشاكل فرنسا فيشى فوافقوا و ساعدوه عشان يخلصوا و كمان يضمنوا استقرار و ولاء الاجزاء اللى مسيطرين عليها فى فرنسا. بس بعد ست اشهر الدنيا اتغيرت و نزلت قوات امريكيه و بريطانيا زياده فى شمال افريقيا و قاوم الفرانسويين جامد و لما لقوا انهم حيتهزموا غرقوا سفنهم الحربيه فى تولون عشان ما تقعش فى ايد الالمان. فى 11 نوفمبر من سنة 1942 احتلت المانيا النازيه كل فرنسا بما فيها منطقة نفوذ حكومة فيشى و دا لغى الهدنة اللى كانت مواقعا حكومة فيشى مع المانيا. فى الست اشهر دى كمان ومن بعدها زاد عدد المقاومه الفرنسيه جامد و عملوا عمليات فدائيه كتيره ضد الالمان و الجيستابو و حكومة فيشى المواليه ليهم و كانوا بيستخبوا فى الريف و فى الجبال وكانوا منظمين من حكومة فرنسا الحرة المؤقته اللى مقرها كان فى لندن و برئاسه شارل ديجول و قوات الحلفا. وفى سبتمبر 1944 بعد تحرير باريس اعلنت حكومة فرنسا الحرة برسائة ديجول الغاء حكومة فيشى رسمى مع كل قوانينها و تشريعتها و اتقبض على معظم وزرائها و قوادها و السياسيين بتوعها و اتحكموا بتهمة الخيانه و اتعدموا.

مراجع

شوف كمان 
 فرنسا الحرة
 المقاومه الفرنسيه
 فيليب بيتان
 شارل دى جول
 معركة فرنسا
 الحرب العالميه التانيه

تاريخ فرنسا
الحرب العالميه التانيه
بلاد اتلغت
بلاد فاتت فى اوروبا
المقاومه الفرنسيه

المقاومة الفرنسية () هو الاسم الرسمى لحركة مقاومة فرنسيه كانت بتحارب و بتنفذ عمليات ضد الالمان و حكومة فرنسا فيشى التابعه ليها فى الحرب العالميه التانيه كجزء من قوات فرنسا الحرة. الموضوع كله ابتدى لما المانيا النازيه احتلت اجزاء من فرنسا دا خلى وطنيين و فدائيين فرانسويين يتجمعوا و يعملوا مجموعات صغيره اتكونت من رجاله و ستات اتسمت باسم الماكيز (maquis) بتتجمع تحت تنظيم المقاومة الفرنسيه اللى كانت بتساعد حكومة فرنسا الحرة برئاسة شارل ديجول و حركة المقاومة اللى كانت بتعمل عمليات فدائيه منظمة و كتيره ضد الالمان و دول المحور و حكومة فيشى و كانت بتساعد قوات الحلفا و كانو بيطبعوا منشورات و عملوا شبكه اذاعيه عشان تساعد الجيوش ضد الالمان . المقاومه كانت بتكون من مسيحين كاتوليك و يهود و من الليبراليين و الشيوعيين و الاشتراكيين و طبقات مختلفه من شعب فرنسا اتوحدوا ضد احتلال المانيا النازيه ليهم. المقاوميين الفرانسويين بيعتبروا لحد دلوقتى ابطال فى فرنسا حاربوا و ماتوا فى سبيل فرنسا.

شوف كمان 
 فرنسا الحرة
 معركة فرنسا
 فرنسا فيشى
 شارل ديجول
 المانيا النازيه

تاريخ فرنسا
الحرب العالميه التانيه
الجمهوريه الفرنسيه التالته

الجمهوريه الفرنسيه التالته (بالفرنساوى: La Troisième République). اتعلنت الجمهوريه التالته بعد هزيمة نابوليون التالت
من جيوش الالمانيه اللى احتلت اقليم الإلزاس واللورين. و فضلت الجمهوريه الفرنسيه التالته من سنة 1870 لحد 1940. الجمهوريه التالته وقعت لما المانيا النازيه و حطوا حكومه فرنسا فيشى و حركة المقاومه الفرنسيه اللى طلعت ضدهم. اتعرفت الجمهوريه الفرنسيه التالته بالتوتر السياسى و تبديل الحكومات على طول.

تاريخ فرنسا
تنيس

تنيس ( بكسر التاء وتشديد النون المكسوره )، مدينه قديمه فى مصر كانت موجوده فى جزيره صغيره فى شمال شرق بحيرة المنزله على بعد تسعه كم جنوب غرب بورسعيد ، فى بدايات القرن الاتناشر فى زمن الحروب الصليبيه اتعرضت لهجمات ، و فى عهد الملك الكامل الايوبى اتنقل اهلها لمدينة دمياط بسبب غارات الصليبيين فإتخربت من وقتها. تنيس دى بكسر التاء و تشديد النون المكسوره و هى غير تانيس ( صان الحجر ) اللى فى مركز فاقوس و غير تنيس ( البربا ) اللى من غير تشديد الموجوده فى صعيد مصر فى مركز جرجا.

سبب التسميه

مشاهير

شوف كمان 
 شخصيات مصريه مشهوره

لينكات برانيه

= مصادر 

مدن مصريه
مدن قديمه
بورسعيد
فيليب بيتان

فيليب بيتان (1856 - 1951) كان عسكرى و سياسى فرنساوى, اخد لقب الماريشال و اتكرم فى 1918 بعد ما قدر ينتصر فى الحرب العالميه الاولى على الالمان فى معركة فردان واتلقب بالمنتصر. و اتعين قائد للجيش الفرنسى و عرف يقضى على تمرد حصل فى الجيش. العسكريين كانو ليه بيحبوه و ليه شعبيه كبيره عندهم عشان كان بيراعيهم و بيعاملهوم كويس منغير تكبر زى بقيه قواد الجيش.

رئيس فرنسا فيشى 
 
بعد هزيمة فرنسا فى الحرب العالميه التانيه فى سنة 1940, حصلت هدنة ما بين المانيا النازيه و فرنسا و اللى وقعت قرار الهدنة حكومة فرنسا فيشى اللى مواليه لالمانيا. حكومة فيشى حبت تستغل اسم و شهرة فيليب بيتان وحب الفرانسويين ليه لمصلحتهم. بس الفرنساويين رفضوا حكومة فيشى و قرارتها واعتبروهم خاينيين لفرنسا و عملوا حكومه فرنسا الحرة برئاسه شارل ديجول. جمدت هجمات المقاومه الفرنسيه ضد الالمان و حكومة فرنسا فيشى و وفقفوا فى صف الحلفا و مع شارل ديجول و سابوا بيتان. حكومة فرنسا فيشى كانت بتساعد الالمان و اعتقلت الفدائيين الفرنساويين و اليهود و بعتهوهم على معسكرات الاباده بتاعت المانيا النازيه

بعد الحرب 
بعد ما الحرب خلصت و انهزمت المانيا النازيه و وقعت حكومه فرنسا فيشى حكومة فرنسا الحرة و الفدائيين و الحلفا ضوروا على مسؤليين حكومة فيشى و قبضوا عليهم و حاكموهم بتهمة الخيانة فى سنة 1945. من اللى اتحاكموا كان فيليب بيتان بس فى الاخر اتدخل رئيس فرنسا شارل ديجول و طلب تخفيف الحكم للحبس المؤبد بدل الاعدام و فعلا فضل بيتان فى السجن لحد ما مات فى سنة 1951

مصادر 

 
مواليد 1856
وفيات 1951
عسكريين فرنساويين
سياسيين فرنساويين
رؤساء وزرا فرنساويين
وزرا فرنساويين
العالم الافتراضى العربى

العالم الإفتراضى العربى او عالم الحياه التانيه العربى  Second Life world ، هو عالم افتراضى virtual world اختلقه عرب على الانترنت بالكومپيوتر بدل العالم و الواقع اللى هما عايشين فيه بجد. العالم الخيالى ده فى جزيره افتراضيه virtual island ممكن يعملو فيها الحاجات المحرومين منها فى حياتهم الحقيقيه، فبيلبسو هدوم حديثه و بيحتفلو بأعياد زى عيد فالينتاين Valentine's Day و يستلمو فيه هدايا من اللى بيحبوهم من الجنس الاخر ، و بيروحو مراقص و ديسكوهات و يرقصو و بيعيشوا عيشه طبيعيه زى شبان العالم بعيد عن التابوهات المفروضه عليهم او اللى فارضينها على نفسهم.

الفكره بدأها ابو فهد الجاسم اللى خلق عالم افتراضى على الانترنت و نجحت الفكره عند الشبان العرب. و بيقول الجاسم ان فكرته فى البدايه كانت موجهه للبنات العرب اللى بيدورو عن حياه بسيطه بعيده عن التحريمات و بتقول هناء محمود عن الفكره ان معظم البنات العرب بيزورو الجزيره الخياليه دى لإنهم بيعانو من الكبت. لإن العربى الزاير للجزيره الافتراضيه بيهرب من الحقيقه و بيعمل حاجات بعيده عن مناله فى العالم الحقيقى اللى عايش فيه. و بتقول واحده اسمها فاطمه مسميه نفسها فى العالم الافتراضى " بنت لذيذه Sweet girl " ان زيارتها للجزيره هروب ايجابى من عالمها الحقيقى بيسمح لها بالهروب من مشاكلها فى عالمها الحقيقى.

لينكات خارجيه 
 A breakaway from the stress of real life
 سيدة وزيره مفترضه

المراجع 
 Arabiy News Channel, April 19, 2010, Day 59
يمكننا القول ان العالم الافتراضي هوى عبارة عن صور مكونة فى عقلنا الابطني الذي نتصوره نحن ولكي يكون هذا العالم

ثقافه عربيه
عرب
موساد

الموساد ( המוסד למודיעין ולתפקידים מיוחדים ||, معهد المخابرات و العمليات الخاصه) هو وكالة المخابرات القوميه الاسرائيليه. ”موساد“ هى كلمه عبرى معناها  معهد او  مؤسسه.  الشعار بتاع الموساد موجود بردو فى سفر الأمثله: ”لما مايكونش فيه خدعه حربيه, الناس بتقع; بس فى كَترة المستشارين, فيه خلاص.“  الموساد مسئول عن تجميع المعلومات الاستخبراتيه و انه يعمل عمليات سرّيه, و كمان عمليات شبه عسكريه. هو واحد من الكيانات الاساسيه فى جماعة المخابرات الاسرائيليه, مع مديرية المخابرات العسكريه و شين بيت (الامن العام), بس رئيسها بيبلّغ على-طول لريّس الوزرا الاسرائيلى.

مديرين الموساد 
 شيلواه رؤوفين 1949-1952
 ايسار هرئيل 1953-1963
 مئير عميت 1963-1968
 تسفي زامير ، 1968-1973
 اسحق حوفي ، 1973-1982
 ناحوم أدموني ، 1982-1989
 شبتاي شافيت ، 1989-1996
 داني ياتوم ، 1996-1998
 افرايم هليفي ، 1998-2002
 مئير داغان ، 2002-2011
 تامير باردو ، 2011- حاليا

شوف 
 آمان
 شاباك

لينكات برانيه 
 اللوجو بتاع موساد
 السايت الرسمى: عبرى, انجليزى, عربى, روسى, فارسى
 globalsecurity.org: Mossad

 
وكالات مخابرات اسرائيليه
اسرائيل
انتربول

الانترپول Interpol اختصار ل البوليس الدولى International Police و الاسم بالكامل منظمة بوليس الجرايم الدوليه International Criminal Police Organization، هى اكبر منظمة بوليس دولى فى العالم، اتأسست فى 20 ابريل سنة 1923، و بتتكون من قوات بوليسيه من 194 بلد. بيتبادل اعضاء الانترپول المعلومات عن المجرمين الدوليين و بيتعاونو مع بعض لمكافحة الجرايم الدوليه زى جرايم تزييف الفلوس و التهريب و عمليات شرا و بيع الاسلحه بطريقه مش مشروعه و تأمين و تنمية التعاون المتبادل على اوسع نطاق بين كل سلطات البوليس الجنائى فى اطار القوانين القايمه فى مختلف البلاد و بروح الاعلان العالمى لحقوق الانسان.، و انشاء و تنمية كل المؤسسات القادره على المساهمه الفعاله فى الوقايه من جرايم القانون العام و فى مكافحتها و منع الجرايم الدوليه و كشفها، و دعم جهود البوليس فى مكافحة الاجرام العابر للحدود. و بيحتفظ افراد المنظمه بسجلات الجرايم الدوليه و بيساعدو الاعضاء فى النواحى العمليه، و بيدربو افراد البوليس و بيدوهم نصايح.

الانتربول بتديره جمعيه عموميه ب يكون لكل عضو حق فى التصويت، و بتنتخب الجمعيه رئيس و لجنه تنفيذيه متكونه من اتناشر عضو. المركز الرئيسى لمنظمة الانترپول اسمه السكرتاريه العموميه، و بيستخدم المركز 250 موظف و مقره الدايم فى مدينة ليون فى فرنسا و مرزها الرئيسى فى فيينا فى النمسا.

هدف المنظمه الاساسى كان مكافحة الجريمه الدوليه و معظم اعضائها كانو اوروبيين، و فى سنة 1946 اتعاد تنظيم المنظمه و اتنقلت لليون فى فرنسا سنة 1950 و كان عدد اعضائها وقتها خمسين عضو.

الانترپول ليه اربع اختصاصات بتحدد مهماته الرئيسيه و هيا :

 التنسيق على المستوى الدولي .
 تسهيل تبادل البيانات الجنائية .
 تحليل البيانات الجنائية .
 تخزين البيانات الجنائية . ومن اهم الجرايم اللى بيكافحها الانترپول هى جرايم المخدرات و الاجرام المالى و الاخلال بالامن العام و الارهاب و التجاره فى البشر و ملاحقة الهربانين من العداله، و القبض ع المجرمين و تسليمهم تبع الاتفاقيات المعموله بين الدول و تنفيذ الانابات القضائيه الدوليه.

مصادر 
 المصرى اليوم، مؤسسة المصرى اليوم للصحافة و النشر، عدد 2137، 20 ابريل 2010.

منظمات دوليه
دييزم

دييزم يعنى الاهيه (من الانجليزى: deism نطق: ; من اصل ”deus“ اللاتينى يعنى الاه, اللى اصلها يونانى: θεός |theós|), هى فلسفه ظهرت من زمان اوى و انتشرت فى القرن السبعتاشر و التمنتاشر, بتؤمن ان فيه خالق واحد للكون وان الموضوع دا ممكن الواحد يستنتجه بالعقل و مراقبه ودراسه العالم الطبيعى من غير ما يتبع دين. الالاهى يعنى ال دييست (انجليزى: deist) بيرفض فكرة التدخل الالهى فى حياة الانسان زى  الاديان و المعجزات و الوحى بعكس المؤمنين بالاديان. 
الالاهيين  برضو بيختلفو مع الملحدين. بس بيتفقو معاهم انهم لادينيين.

عقيده و افكار 

افكار الدييزم ممكن تتلخص فى الافكار دى

 ان فيه خالق للكون و بيتحكم فيه
 الاعتقاد ان الخالق بيعمل حاجات تبع قوانين الطبيعه الكامله, اللى عملها
 ان الخالق ادى للانسان عقل و قدره علا التفكير المنطقى
 ان الخالق عايز من البشر انهم يكونو عندهم اخلاق و ميضروش نفسهم او غيرهم
 الطريق الوحيد للمعرفه هو التفكير و العلم و عدم الاعتماد علا الوحى او الانبياء
 فيه حياه بعد الموت
 الاخلاق الرب زرعها اصلن فى الانسان, فمش محتاجه لوحى او نبى او دين او بتوع دين

فلسفه
لادينيه
ابن خردازبه

ابو القاسم عبيد الله ابن خردازبه ( 820 - 913 ) جغرافى فارسى ، اشتغل فى منصب صاحب البريد فى جهة الجبل فى جنوب غرب بحر قزوين. الف كذا كتاب من اشهرها و اهمها " كتاب المسالك و الممالك " و بيعتبر اول كتاب جغرافى فيه دليل للطرق الرئيسيه و اشهر البلاد اللى بتطل عليها.

مصادر 

علما فرس
مواليد 820
وفيات 913
ابن رسته

ابو على احمد بن عمر ابن رسته ( القرن 9 - 10 ) جغرافى فارسى عاش فى اصفهان . الف كتاب " الأعلاق النفيسه " اللى وصف فيه بلاد كتيره و كتب فيه مقدمه فلكيه.

مراجع 

علما فرس
ابو الفداء

اسماعيل بن على الايوبى ابو الفداء ( 1273 - 1331 ) امير ايوبى و مؤرخ و جغرافى. ابوه الملك الافضل كان هرب على دمشق من المغول. ابو الفداء راح عاش فى مصر و اتصل بسلطانها الناصر محمد بن قلاوون فعينه نايب ليه فى حماه. اشهر مؤلفاته " المختصر فى تاريخ البشر " المعروف بإسم " تاريخ ابو الفداء " كتب فيه تاريخ سنه وصل فيه لسنه 1329 و بيعتبر تكمله لتاريخ ابن الأثير. و كتب " تقويم البلدان " و " تاريخ الدوله الخوارزميه ".

مؤرخين
ايوبيين
مواليد 1273
وفيات 1331
الدوله الايوبيه
استراتيجيه

الاستراتيچيه ( stratégie, من اليونانى: "στρατηγία" strategia) هى فن القياده فى الحرب الشامله على مستوى الدوله، و بيها بتتنسق الخطط العسكريه مع الخطط الاقتصاديه و الاعلاميه و السياسيه. الاستراتيچيه بتستهدف تحقيق هدف قومى، و بتتوصف بإنها الخطه العامه لحمله عسكريه كامله. من جهه تننيه التكتيك هو فن القياده فى ساحة المعركه اللى بتتعمل بيه خطه للوقايه او للهجوم او للدفاع و بتتنفذ فى ارض المعركه.

مصطلحات
فلسفه سياسيه
اسماعيل الصفوى

اسماعيل الصفوى ( 1487 - 1524 ) شاه فارس من سنة 1502 لسنة 1524 ، مؤسس الدوله الصفويه فى ايران. سيطر على كل ايران و عمل المذهب الشيعى المذهب الرسمى فيها. غزا العراق و استولى عليه سنة 1508 عشان يحمى الاماكن المقدسه عند الشيعه فعاداه الاتراك العثمانيين السنيين اصحاب النفوذ فى المنطقه و غزا السلطان العثمانلى سليم الاول ايران و غلب اسماعيل الصفوى فى شالدران سنة 1514 و دخل تبريز عاصمة الصفويين لكن اضطر انه ينسحب و قامت سلسله من المعارك بين الصفويين و الاتراك العثمانليه.

مراجع 

فرس
مواليد 1487
وفيات 1534
تمثال نهضة مصر

تمثال نهضة مصر  هوا تمثال من حجر الجرانيت عمله النحات المصرى الكبير محمود مختار كرمز للنهضه المصريه و احساس المصريين بقوميتهم و تاريخهم و عزتهم بعد ثورة 1919 ، و ساهم لعمله الشعب المصرى فى اكتتاب عام.

التصميم 
التمثال اللى على الطراز الفرعونى فى مادته الفكريه ( ابو الهول ) و التصنيعيه ( الجرانيت ) بيصور فلاحه مصريه كرمز لمصر باصه لقدام ( متطلعه للمستقبل ) و هى حاضنه بدراعها راس ابو الهول اللى هو رمز من رموز حضارة مصر القديمه و اللى فى التمثال نافر نفسه وقايم كتعبير عن نهضة مصر و بعثها و فخرها بتاريخها.

بيعتبر تمثال نهضة مصر المعروض دلوقتى فى ميدان قدام جامعة القاهره فى الجيزه اشهر اعمال محمود مختار. فكرة التمثال ده خطرت على بال مختار و هو فى پاريس، و لما سافر الوفد المصرى برياسة سعد زغلول على فرنسا عشان يعرض قضية استقلال مصر عن انجلترا، قابل الوفد مختار و اتحمس سعد زغلول بفكرة التمثال و طلب جمع تبرعات فى مصر لعمل التمثال و عرضه فى اكبر ميادين مصر. لما رجع مختار مصر نشطت حركة الاكتتاب و فى يوم 25 يونيه 1921 اتوافق على حط التمثال فى ميدان باب الحديد (ميدان رمسيس دلوقتى) فى القاهره و انزاحت عنه الستاره يوم 20 مايو سنة 1928 و فى سنة 1955 اتنقل لمدخل شارع الجامعه فى الجيزه.

لينكات برانيه

مصادر 

فن مصرى
اعمال فنيه
نهضة مصر
تمثال فى مصر
تانكريد

تانكريد ابن الماركيز او تانكريد دى هاوتڤيل  او تانكريد امير انطاكيا او تانكريد امير الجليل  فى النصوص التاريخيه العربيه " طنكرى " ( 5 ديسمبر 1076 - 12 ديسمبر 1112 ) ، قائد نورمانى من سيسيليا من ابطال الحروب الصليبيه. بيعتقد انه ابن " اودو الماركيز الطيب " و " ايما دى هاوتڤيل " أخت بوهيموند الاول.

انضم لجيش خاله بوهيموند الاول فى الحمله الصليبيه الاولى و هو عنده حوالى عشرين سنه و راح معاه على اسيا الصغرى لمحاربة المسلمين و تحرير بيت المقدس. ساهم بجهد كبير فى فتح نيقيا و طرسوس و انطاكيا و اورشليم فى 15 يوليه سنة 1099 ، و شارك فى معارك كتيره و هزم المسلمين بقيادة رضوان حاكم حماه سنة 1105. مدحه المؤرخين و اشتهر بالشجاعه و الشهامه.

مع ان بوهيموند ادا ولائه للامبراطور البيزنطى اليكسيوس الاول لكن تانكريد مارضيش و اتجنب دخول قسطنطينيه و رفض انه يتنازل عن فتوحاته للامبراطور. حكم امارة انطاكيا كنايب لبوهيموند و حكمها لوحده سنة 1100 و حكم كونتية الرها سنة 1107. أرخ ليه و خلد ذكره المؤرخ رالف اوف كين Ralph of Caen اللى كان معاه وقت الحمله الصليبيه الاولى و عاين احداثها.

تانكريد بقى شخصيه بطوليه و رمز من رموز الشجاعه بتلهم الشعرا و الكتاب فظهر فى الاشعار و الكتابات و حتى فى الاعمال الموسيقيه ، فظهر مثلاً كبطل ملحمى فى قصيدة " اورشليم اتحررت " (La Gerusalemme liberata ) من القرن الستاشر ، و عمله الكومپيونيست روسينى Rossini بطل لاوبرا تانكريدى Tancredi المتاخده من مسرحية ڤولتير تانكريد Tancrède.

مصادر 
 The Gesta Tancredi of Ralph of Cane, Tra. B. and S.Bachrach, Ashgate, UK & USA 2010
 Runciman, Steven, A history of the Crusades . Penguin Books, 1987 (ستيفين رونسيمان)

امرا انطاكيا
نورمان
صليبيين
قواد صليبيين
حروب صليبيه
الحمله الصليبيه الاولى
مواليد 1076
وفيات 1112
فرقة المصريين

فرقة المصريين فرقة غنائية مصرية، كونها الموسيقار هانى شنوده سنة 1977، وتوقف نشاطها سنة 1988

اتكونت الفرقة من 
 - ايمان يونس
 - منى عزيز
 تحسين يلمظ
 ممدوح قاسم
 عمر فتحي (اللى كان اسمه وقتها عمر جوهر)عمر فتحى كان فى ذلك الوقت يسمى باسمه الحقيقى محمد جوهر بعدين مالبث ان غيرة الى عمر جوهر وبعد اشراك المخرج التلفزيونى فتحى عبد الستار له بعض الاعمال غير المطرب اسمة الى عمر فتحى وجدير بالذكر ان المطرب عمر فتحى رحمه الله هو ابن عم الفنان احمد جوهر

كتاب اغاني فرقة المصريين 
 صلاح جاهين
 عمر بطيشه
 عبد الرحيم منصور

تكوين الفرقة 
الفكرة ورا فرقة المصريين اساسا، يعود الفضل لتكوينها للكاتب العالمي نجيب محفوظ

اشهر اغاني الفرقة 
 ما تحسبوش يا بنات
 ماشيه السنيوره
 بحبك لا
 لو كان بإيدى
 ماما ستو
 الشوارع حواديت
 ياللو
 اديني عقلك
 وسط الغابات
 بحبك حبيبتي
 ابدأ من جديد
 أنا واللي أحبه يا نينه
 الصبحية

البومات فرقة المصريين 
 بحبك لا صدر سنة 1977
 حريةصدر سنة 1979
 بنات كتير صدر سنة 1980
 ابدأ من جديد صدر سنة 1981
 ماشية السنيورة صدر سنة 1985
 حظ العدالى صدر سنة 1988

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”

لينكات برانيه 
 جروپ ليهم على فيسبوك

موسيقيين مصريين
فرق مزيكا مصرية
فرق مزيكا مصريه
طنبور

الطنبور الة مزيكا وتريه قديمه من اصل مصرى. كانت شايعه فى الاناضول و الشرق الاوسط. الطنبور ليه رقبه طويله فيها صندوق كروى او نص بيضاوى مشدود عليه وترين و ممكن تلت اوتار بتطلع مزيكا عن طريق العفق على الاوتار بالصوابع زى ما بيتعمل فى العود. الطنبور ليه كذا نوع و منه الطنبور التركى الكبير ، و الطنبور الصغير اللى بيتسمى بزق.

الات مزيكا
مزيكا
الات مزيكا من اصل مصرى
فرقة الچيتس

فرقة الچيتس The Jets فرقة غنائيه مصريه، انشأها الملحن والموزع سمير حبيب ولحن معظم أغانيها سنة 1975
 بعد اصدار كذا البوم اتوقفت الفرقة و اتفرغ صحابها لتلحين الفوازير والاعلانات.

البومات فرقةالچيتس 
 شد الحزام
 سيدي يا سيدي
 الو الو
 عبد الروتين
 الميه يافندي
 ابو الشنبات
 يابوليس

اشهر اغاني الفرقة 
 شد الحزام
 دلونى على العيون السود
 سالمه يا سلامه
 مزيكا يا مزيكا
 الحلوه دى
 عبد الروتين
 بنات العشرين
 نمرة تلفونى
 إذكريني
 اهو ده اللى صار
 يا صغير على الهوى
 حالى تعبان يا ليلى
 ليندا ليندا

اعضاء الفرقه 
 سمير حبيب
 طاهر السيد
 سابا جندى
 عبادة أحمد
 ضياء عبد القوى
 يمن منيرى
 سها يوسف

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The BlackCoats"
 ليه بتى شاه "LES PETITS CHATS”

موسيقيين مصريين
فرق مزيكا مصرية
فرق مزيكا مصريه
شعرى يمانيه

الشعرى اليمانيه ، فى الفلك ، هى المع نجم فى السما و مكانه فى كوكبة الكلب الاكبر. المصريين القدام كانو بيعرفو قرب الفيضان منه. عند اليونانيين و الرومان كان رمز للحر. النجم ده ليه تابع بيتسبب فى عدم انتظام حركته الذاتيه من نوع الاقزام البيضا النادره وزن البوصه المكعبه منه حوالى طن.

فلك
سومريين

السومريين شعوب استقرت فى مناطق فى جنوب ميسوپوتاميا ( منطقة مابين النهرين ) من حوالى 5000 سنه. اخترعو الكتابه المسماريه و عملو قوانين مدنيه و قسمو اليوم على 24 ساعه و 60 دقيقه و 60 ثانيه. اهم مدنهم كانت ارك و اور و كيش و لجش اللى نمت بالاعتماد على الزراعه بالرى و ازدهر فيها صنع الطفلهيات و اشغال المعادن. ضعف حكمهم بقيام مدينة عيلام و تأسيس بابل.

صور 

شعوب قديمه
فرقة النهار

فرقة النهار فرقة غنائية مصرية، كونها الموسيقار محمد نوح سنة 1974 
بعد حرب اكتوبر ظهرت موجة جديدة من الاغاني وكان اول من ظهر بالشكل ده هو الفنان محمد نوح اللى قدم اغاني وطنية حماسية والشباب فى الوقت ده كان حماسي ومصر كلها كانت بتغنى معاه و كان اشهرها هى " مدد مدد مدد مدد .... شدي حيلك يا بلد".. وبسرعه ما اشتهر نوح باداءه الجديد.. وبقى له اسم وشهره كبيرة فى الوقت ده وسمى فرقته باسم فرقة النهار وكان بيغنى برضه فى معرض القاهرة الدولى لما كان مقره مكان الاوبرا فى الجزيرة وكان برضه ناجح فى تحميس الجماهير باستاد القاهرة فى ماتشات تصفيات كأس العلم سنة 1978

البومات فرقة النهار 
 لا تنسانا
 الصبر طيب

اشهر اغاني فرقة النهار 
 اشبهك بايه
 الشور شورك ياغزال
 الصبر طيب
 شيلى طرح الاحزان
 مدد مدد شدى حيلك يابلد
 نرضى مانرضاش

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”

موسيقيين مصريين
فرق مزيكا مصرية
فرق مزيكا مصريه
ايفان بافلوف

ايڤان بيتروڤيتش باڤلوڤ (بالروسى:Иван Петрович Павлов) (اتولد:14 سبتمبر 1849 - مات :27 فبراير 1936) ، كان عالم فيسيولوجيا و سايكولوجيا و طبيب روسى كبير

تجارب 
اشتهر بافلوف بشكل كبير لانه كان اول واحد يوصف عملية الاستجابه الشرطيه بعد التجارب اللى عملها على الكلاب و اللى اشتهرت هى كمان باسم كلاب بافلوف.

جايزة نوبل 
ايڤان بيتروڤيتش باڤلوڤ كسب جايزة نوبل فى الطب سنة 1904 بسبب ابحاثه و اكتشافاته ف مجال الجهاز الهضمى.

مصادر 

مواليد 1849
وفيات 1936
روس واخدين جايزة نوبل
واخدين جايزة نوبل فى الطب او الفيسيولوجيا
اطبا روس
علما روس
فرقة طيبه

فرقة طيبة فرقة غنائية مصرية، كونها حسين ومودى الامام سنة 1984.

اتكونت الفرقة من 
 حسين الامام
 مودى الامام
 احمد عز ..... عازف للدرامز

البومات فرقة طيبة 
 الدنيا صغيرة
 الحب حكايتى

اشهر اغاني فرقة طيبة 
 ودعي المكان
 أزي الصحه
 المجهول
 شيء جديد
 كل الي كان
 كوكو...كوكو
 لغيرك قلبي ما يخلص
 وماله
 بحب الشمس والهوا (لها كليب)

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”
 الحب و السلام

موسيقيين مصريين
فرق مزيكا مصرية
فرق مزيكا مصريه
فرقة الاصدقاء

فرقة الأصدقاء فرقة غنائيه مصريه، كونها الموسيقار عمار الشريعى سنة 1980

تكونت الفرقة من 
 حنان
 منى عبد الغنى
 علاء عبد الخالق
 عمار الشريعى
 مراد السويفى

البومات فرقة الأصدقاء 

 مطلوب موظف
 حنغنى
 قول يا باسط
 خارج المنافسه
 الحدود

اشهر أغانى الفرقه 
 حبيبتى بتعلمنى أحب الحياة
 كتيبة الاعدام
 مع الايام
 الموضات
 الحدود
 الى كل طير مهاجر
 ح نغنى
 مطلوب موظف
 مع الايام
 نفسى أنا
 تحت العشرين
 حا أعيش
 نفسى أنا
 حايجوزونى
 عندى صاحب
 عينيك
 مشوار عمرنا
 من حقك تبعدى
 نفس الثانية
 ياللى بتشكو

اشهر الفرق الغنائيه المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”

موسيقيين مصريين
فرق مزيكا مصرية
فرق مزيكا مصريه
ليه بتى شاه

ليه بتى شاه ‍Les Petits chats فرقة غنائيه مصريه متخصصه فى الغنا و المزيكا الغربيه ( باند ) ، كونها وجدى فرانسيس سنة 1967. اشتهرت الفرقه فى اواخر ستينات و بدايات سبعينات القرن العشرين و كانت بتعمل حفلات فى القاهره و اسكندريه فى الصيف. من الباند ده اشتهر عازفين زى عمر خورشيد اللى شارك فى فرقة ام كلثوم و عزت ابو عوف اللى بقى ممثل والموسيقار عمر خيرت والملحن هانى شنوده.

اتكونت الفرقة من 
 وجدى فرانسيس غنا على الباس
 عزت ابو عوف على الاورج
 فريدى رزق على الجيتار
 بيرج أندرسيان علي الجيتار
 عمر خيرت على الدرامز

بعدها انضم للفرقه :
 جورج لوكاس علي الساكس فون
 هانى شنوده علي الهاموند
 صادق قللينى مغني
 تيمور كوته علي البيز وتفرغ وجدي للغناء بجانب الساكس التينور
 وعمر خورشيد علي الجيتار
 بعدين عاد فريدي مره اخري
 بعدين بينو فارس علي الجيتار
 وصبحى بدير غناء وساكس فون
 وناجي كامل علي الدرامز بدلا من عمر خيرت
 بعدين هيبعدين الشلاح علي الدرامز

وسافرت الفرقه للبنان وسوريا بعدين الكويت
وفي نهاية 73 رجع عزت ابو عوف وصادق قللينى للبيتي شاه
بدل من هانى شنوده وصبحى بدير

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”

شوف 
Egyptian Rock-Art Unveiled

موسيقيين مصريين
فرق مزيكا مصرية
فرق مزيكا مصريه
ثورة القاهره الاولى

ثوره عملها المصريين عل الحمله الفرنسيه اللى احتلت مصر, بدئت فى 20 اكتوبر 1798 بقيادة شيوخ الازهر

اسباب الثوره 

من اهم اسباب الثوره الضرايب العاليه اللى فرضها الفرانسويه على المصريين , على عكس التصريحات اللى عملها نابوليون بونابارت لما جه على مصر , عشان يمولوا بيها حملتهم و اعدام الفرنساويه محمد كريم و عدد من زعما المصريين اللى كانو معارضين الاحتلال الفرنساوى. هدم بيوت و جوامع بحجة تحصين البلد اللى مكانش مقنع بيها المصريين و موضوع هد الجوامع ضايق جامد المصريين المسلمين و تحريض المماليك و العثمانيين و الانجليز ضد الفرنساويه أنهزام الفرنسيين فى موقعة ابوقير امام الاسطول الانجليزى وسماع المصريين بان الباب العالى أرسل جيشاً لفتح مصر.

احداث الثوره 
المصريين هاجموا العساكر الفرنسيون بكل ما كان معاهم من سلاح وشوم وحراب عشان يقتلوهم و قتلوا حاكم القاهرة ديبوى , اللى الفرانسويين كانو معينينه, وتحصنوا باْسوار الحارات وفى الازقه ونصبوا المتاريس على مداخلها لكن فاتهم ان يحتلوا الاماكن المرتفعه المطله على الحارات فسارع نابليون باحتلالها ونصب مدافعه فوق ماًذن جامع السلطان حسن وانهالت القنابل منه ومن القلعه على جامح الازهر مبعث الثورةوكل مايحيطه من بيوت وحوانيت (محلات) و مات من الطرفيين عدد كبير و دخل الفرانسويين جامع [الازهر] بخيولهم عنوه وربطوها بصحنه وكسروا القناديل وحطمواخزائن الكتب ونهبواماوجدوه من متاع ,اللى كان مركز قيادة الثوره و اللى كان بيتحصن فيه الثوار , دا زود كره المصريين للفرانسويين.

نتايج الثوره 

 الحكم على ست شيوخ من شيوخ الازهر بالاعدام.
 اتفرض على التجار و العلما و رجال الدين اللى شجعوا و ساعدوا الثوار غرامات ماليه كبيره.
 إلغاءديوان القاهرة (اللى كان مقصور على علما الازهر)
 انشاء ديوان جديدضم كل الطوايف والعناصر الغير مصرية.
 زيادة كره المصريين للفرانسويين و مقاومتهم ليهم.

لاحظ 
 ثورة القاهرة التانيه

مصادر 

ثورات المصريين
الحمله الفرنسيه
منير عبد النور

منير عبد النور (كفر شيما، لبنان، 14 اغسطس 1939 - 11 امشير سنة 2002)، شاعر و كاتب اغانى لبنانى. من صغره كتب الشعر اللبنانى التقليدى بكل اشكاله و اوزانه. بعد ما اخد شهاده فى المحاسبه اشتغل فى وزارة البريد و المواصلات. اتنقل لكتابة الاغانى باللبنانى اللغه اللى بيفتخر بيها و بيحبها زى ما بيفتخر بانتمائه للبنان و الثقافه اللبنانيه، و تعاون مع عدد من المبدعيين اللبنانيين زى الموسيقار ملحم بركات اللى لحن و غنى من كلماته اغانى مشهوره زى " يا حبى اللى غاب " و " بعيدك يل انتِ العيد " و " ولا مرة كنا سوا "، و غنى و لحن من كلماته كمان الفنان عصام رجى اغانى زى " عاش مين شافك يا اسمر " و " يالولو اللون الازرق " و " انا صابر " و " آه يا بلدنا "، و غنى من كلماته كمان ربيع الخولى " يا ريت بترضي يا ريت " و " طل العيد بعينيكِ " و " نوّر علينا يا قمر "، و غنت له نجوى كرم " يا اضحى التضحيه " و " مشي معاى " و اغنية " يا حبايب " اللى لحنها " نور الملاح " اللى لحن له كذا اغنيه منها اغنية جورج وسوف " أحلى ايام العمر " و غنى له غسان صليبا اغنية " القمر لو غاب " اللى لحنها ملحم بركات.

اشتهر منير عبد النور بحبه لهواية الصيد. لما اتوفت مراته " غابى " اللى خلف منها اربع ولاد اتأثرت نفسيته و بقت قصايده بتتكلم عن العذاب و بعد الحبيب و شوق اللقاء لغاية ما اتوفى فى حداشر امشير سنة 2002 و ساب وراه للبنان تراث فنى جميل لسه بيتردد فى تلفزيون و راديو لبنان.

من الاغانى اللى الفها منير عبد النور 
 غنا و الحان عصام رجى: يا لولو اللون الازرق، ضوي يا قمر، عاش مين شافك،انا صابر.
 غنا و الحان ملحم بركات: يا حبي اللى غاب، بعيدك يل انت العيد، موعدنا ارضك يا بلدنا،
ولا مرة.
 غنا و الحان ربيع الخولى: يا ريت بترضي يا ريت، نوّر علينا يا قمر، بعدا بقلبي عيونِك بعدا، طل العيد بعينيكِ.
 غنا فريال كريم الحان ملحم بركات: دير بالك لحماتك دير.
 غنا غسان صليبا الحان ملحم بركات: شو هم القمر لو غاب.
 غنا باسكال صقر الحان ملحم بركات: بتشكيلي عا مين.
 غنا نجوى كرم الحان نور الملاح: يا حبايب.
 البوم كامل للاطفال من غنا الشحروره صباح و الحان سمير قبطى.

شعرا لبنانيين
ريتشارد نيكسون

ريتشارد ميلهوس نيكسون Richard Milhous Nixon ( يوربا ليندا ، كاليفورنيا ، 9 يناير 1913 - پارك ريدچ ، نيو چيرسى ، 22 ابريل 1994 ) ، رئيس امريكا السابع و التلاتين من سنة 1969 لسنة 1974. اول رئيس امريكى يزور الصين و اشتهر بفضيحة التجسس اللى اتسمت " فضيحة ووترجيت " و اللى بسببها بقى اول رئيس يستقيل فى تاريخ امريكا. شهد عهده نهاية حرب فييتنام.

اتولد ريتشارد نيكسون فى سنة 1913 فى ولاية كاليفورنيا فى غرب امريكا. كان عضو فى الحزب الجمهورى و بقى عضو فى الكونجرس من 1947 ل 1951 و فى مجلس الشيوخ من 1951 ل 1953. و بقى نايب للرئيس دوايت ايزنهاور من 1953 ل 1961. فى سنة 1961 شارك فى اول مناظره تلڤزيونيه على الرياسه و كانت ضد چون كيندى.

فى سنة 1969 انتخب رئيس لأمريكا اللى كانت وقتها بتخوض حرب خسرانه فى ڤيتنام.

نايب للرئيس 
من يناير 1953 ليناير 1961 ريتشارد نيكسون كان نايب رئيس امريكا دوايت ايزنهاور.

فضيحة ووترجيت 
فى 17 يونيه 1972 لاحظ واحد من حراس مبنى ووترجيت وجود بلاستر بيغطى اقفال كذا بوابه فى المبنى فشالها و لكن لما رجع يشوفها لقى البلاستر اتلزق ع الاقفال تانى فطلب البوليس اللى حجه و اقتحم المكان و اتقبض على خمس اشخاص كانو بيحطو اجهزة تنصت على المكالمات التليفونيه للجنه القوميه بتاعة الحزب الديموقراطى. فى 15 سبتمبر 1972 و جهت هيئة المحلفين تهمة التجسس للخمس اشخاص و عليهم راجلين تانيين ليهم علاقه بالموضوع ، و كشفت دخليقات عن صلة كذا واحد من منظمين الحمله الانتخابيه لريتشارد نيكسون بالقضيه.

وصلت الصحفيين كارل برنستين وبوب وود بتوع الواشنطن بوست معلومات من شخص مجهول اسمه " ديب ثروت " بتقول ان فيه علاقه بين العمليه و جهات رسميه على مستوى رفيع زى وزارة العدل و مكتب دخليقات الفيدرالى (إف.بى.أى) و وكالة المخابرات المركزيه (سى.أى.إيه) و البيت الابيض. ، فنشر الصحفيين الموضوع فى الجورنال فلإتسع نطاق دخليق و بقى بيشمل موظفين البيت الابيض نفسه ، و طالبت لجنة دخليق من البيت الابيض انه يسلمها الشرايط فلإتسلمت ليهم بعد مماطله و بعد ما اتمسحت منها حتت ، و ادعو ان الحتت دى اتمسحت بال غلط و إن ال سى.أى.إيه عرقل الحصول على حتت تانيه بحجة انها بتضر بالامن القومى الامريكى ، و بعد لف و دوران تم اكتشاف محتويات الشرايط بالكامل.

استقالته 

فى 28 يناير 1974 الرئيس نيكسون اتهم بالكذب و فى مارس من نفس السنه صدر الحكم الاخير ضد المتهمين و اتشار لنيكسون كمشارك فى الموضوع. ابتدا الكونجرس يوضب لعزل نيكسون لكن قبل ما يعزلوه قدم استقالته فى 8 اغسطس 1974 فبقى اول رئيس يستقيل فى تاريخ امريكا. اتولى چيرالد فورد الرياسه مكانه و اصدر عفو رياسى عنه.

فى سنة 2005 تم الكشف عن اسم الشخص اللى سمى نفسه " ديب ثروت " و كشف دور نيكسون فى قضية التجسس و طلع انه كان نايب مدير مكتب دخليقات الفيدرالى " مارك وليام فلت ".

نيكسون كان اول رئيس امريكى يزور الصين و زار مصر فى عهد الرئيس انور السادات و استقبل فى مصر استقبال حافل و غنى عنه الشيخ امام وقتها اغنيه مشهوره بتقول : " شرفت يا نيكسون بابا يا بتاع الووترجيت " ، و كان اول رئيس امريكى يقدم مساعدات ماليه ضخمه لاسرائيل ( 3 مليار دولار ).
و فى عهده انتهت حرب ڤيتنام بإنسحاب القوات الامريكيه من ڤيتنام و قامت حرب 73 بين مصر و اسرائيل. بعد استقالته عاش فى كاليفورنيا عشرين سنه و اتوفى فى نيو چيرسى فى 22 ابريل سنة 1994.

مصادر 

 المصرى اليوم ، مؤسسة المصرى اليوم للصحافة و النشر ، عدد 2139 ، 22 ابريل 2010.

مواليد 1913
وفيات 1994
رؤساء امريكا
نائب ريس امريكا
عسكريين امريكان
محامين امريكان
ماسونيين
شخصيات الحزب الجمهورى الامريكى
دارسين فى جامعة ديوك
البلاك كوتس

البلاك كوتس The Black Coats هى فرقة غنائيه مصريه متخصصه فى الغنا و المزيكا الغربيه ( باند ) كونها اسماعيل الحكيم ابن الكاتب المصري الكبير توفيق الحكيم سنة 1963.

اتكونت الفرقة من

اول تكوين للفرقة 
 اسماعيل الحكيم (جيتار-ليد)
 شريف ظاظا (درامز)
 مدحت حنفي (جيتار-باص)
 مجدي عزيز (أورج)

 مجدى الحسينى

اعضاء القرقة من صيف 1968 
 اسماعيل الحكيم
 شريف ظاظا (درامز)
 مدحت حنفي (جيتار-باص)
 مجدى الحسينى (اورج)
 يحى الشماع ( ساكسفون)
 مجدى بكير ( ترمبت)

اشهر الفرق الغنائية المصريه فى السبعينيات 
 فرقة النهار
 فرقة المصريين
 فرقة الأصدقاء
 فرقة الچيتس
 فرقة الفور إم
 فرقة طيبة
 البلاك كوتس "The Black Coats"
 ليه بتى شاه "LES PETITS CHATS”

شوف 
Egyptian Rock-Art Unveiled

فرق مزيكا مصريه
موسيقيين مصريين
فرق مزيكا مصرية